การพูดถึงหุ่นยนต์ผ่าตัด
ก็คือการพูดถึงการผ่าตัดด้วย
และระหว่างที่ฉันพยายามจะไม่ให้ภาพทั้งหมดดูชัดเจนจนเกินไป
คุณต้องไม่ลืมว่าหมอผ่าตัดต้องเกี่ยวข้องกับเลือด
ต่างจากคนทั่วไป
เพราะสิ่งที่หมอผ่าตัดลงมือทำกับคนไข้
ถ้าหากทำไปโดยไม่ได้รับความยินยอมจากคนไข้
ท้ายที่สุดก็จะกลายเป็นความผิดทางอาญา
หมอผ่าตัดเปรียบเหมือนช่างตัดเสื้อ ช่างประปา
ช่างไม้ และบางคนอาจบอกว่าเป็นคนขายเนื้อสัตว์
ในโลกของการแพทย์
เราทำการตัด ปรับรูปร่าง เปลี่ยนรูปแบบ
สร้างเส้นทางเบี่ยง และทำการซ่อมแซม
คุณจะต้องพูดถึงอุปกรณ์การผ่าตัด
และวิวัฒนาการของเทคโนโลยีการผ่าตัดไปพร้อมๆกัน
ดังนั้นเพื่อให้คุณได้เห็นมุมมอง
ว่าในเวลานี้เราอยู่ที่จุดไหน
ในเรื่องของหุ่นยนต์ผ่าตัด
และในอนาคตเรากำลังเดินไปในทิศทางใด
ฉันจะขอพูดให้คุณได้เห็นภาพว่า
เรามาถึง ณ จุดนี้กันได้อย่างไร
เรามาถึงจุดที่เราเชื่อ
ว่าการผ่าตัดเป็นเรื่องที่โอเค
และเชื่อว่าการผ่าตัดเป็นสิ่งที่เป็นไปได้
เชื่อว่าการตัดและการปรับเปลี่ยนรูปร่างนี้ทำได้ เรามาถึงจุดนี้ได้อย่างไร
เริ่มด้วยมุมมองจากอดีต
เมื่อหมื่นปีที่แล้ว
นี่คือกระโหลกที่ถูกเจาะรู
การเจาะรูก็เพียงแค่ตัดกระโหลกให้เป็นรู
มีกระโหลกแบบเดียวกันนี้อีกหลายร้อยหัว
ถูกค้นพบตามแหล่งโบราณคดีหลายแห่ง
ทั่วโลก
ซึ่งมีอายุราวห้าพันถึงหนึ่งหมื่นปีก่อน
คิดดูสิ ห้าพันปี หมื่นปีที่แล้ว!
คุณเป็นพ่อหมอรักษาโรคในหมู่บ้านยุคหิน
และในหมู่บ้านก็มีคนบางคนที่คุณยังไม่ค่อยแน่ใจว่าเขาผิดปกติที่ส่วนใด
(คุณหมอโอลิเวอร์ แซคกำลังจะเกิดในอนาคตอันใกล้นี้แล้ว)
ผู้ชายคนนี้เป็นโรคลมชัก และคุณก็ไม่เข้าใจลักษณะอาการนี้
แต่คุณก็คิดอยู่ในใจว่า
"ฉันไม่ค่อยแน่ใจเท่าไรว่าเขาเป็นอะไร
แต่ถ้าฉันเจาะรูบนหัวของเขาแล้ว ฉันจะรักษาเขาได้"
(เสียงหัวเราะ)
นั่นคือการคิดแบบศัลยศาสตร์
ตอนนี้เราอยู่ในยุคบุกเบิกของการผ่าตัดแบบเจาะรู
สิ่งที่น่าประหลาดใจเกี่ยวกับการผ่าตัดนี้คือ
ถึงแม้ว่าเราจะยังไม่รู้แน่ชัดว่าการผ่าตัด
จะเป็นที่เชื่อถือมากแค่ไหน
หรือการผ่าตัดจะช่วยบำบัดโรคได้แค่ไหน
แต่มีอย่างหนึ่งที่เราบอกได้คือ คนไข้เหล่านี้รอดชีวิต
โดยพิจารณาจากการสมานตัวบริเวณขอบของรูกระโหลกที่ถูกเจาะ
ทำให้รู้ว่า หลังจากเจาะกระโหลกคนไข้เหล่านี้มียังชีวิตอยู่ได้หลายวัน หลายเดือน และหลายปี
สิ่งที่เราได้เห็นนี้คือหลักฐาน
ที่บ่งบอกถึงความปราณีตในเทคนิค
ของการเจาะที่ทำด้วยมือเมื่อหลายพันปีก่อน
ทั่วทุกมุมโลก
สิ่งนี้เกิดขึ้นในที่ต่างๆบนโลกซึ่งไม่ได้มีความเกี่ยวข้องกัน
ผู้คนแต่ละแห่งไม่มีการติดต่อสื่อสารกันแม้แต่น้อย
สิ่งที่เราได้พบนี้คือบทใหม่ของการผ่าตัดโดยแท้จริง
ตอนนี้เราจะข้ามผ่านเวลาไปอีกหลายพันปีต่อมา
ในยุคสัมฤทธิ์และยุคต่อมา
ซึ่งเริ่มมีอุปกรณ์ที่ทำอย่างปราณีตปรากฏให้เห็น
แต่หมอผ่าตัดในยุคนั้นก็ยังออกจะหัวโบราณมากกว่า
บรรพบุรุษของเขา ผู้มีความกล้าที่จะลงมือเจาะรู
พวกเขาตีกรอบการผ่าตัดของพวกเขา
ให้อยู่ในระดับแผลตื้นๆ
และหมอผ่าตัดก็เป็นเหมือนพ่อค้า
มากกว่าจะเป็นแพทย์
และก็ดำเนินมาเช่นนี้เรื่อยๆจนถึงยุคเรเนซองซ์
สิงที่เกิดขึ้นนี้ช่วยให้นักเขียนปลอดภัย
แต่ไม่ได้มีผลดีกับหมอผ่าตัดเท่าไรนัก
ความรู้สึกไม่ไว้ใจยังคงมีอยู่มาก
หมอผ่าตัดยังคงมีปัญหาในเรื่องการประชาสัมพันธ์
เนื่องจากทั่วภูมิภาคล้วนถูกควบคุม
โดยหมอผ่าตัดผู้เดินทางไปตามที่ต่างๆ
คนกลุ่มนี้จะเดินทางจากหมู่บ้านไปอีกหมู่บ้านหนึ่ง จากเมืองไปยังอีกเมืองหนึ่ง
ทำการผ่าตัดราวกับเป็นการสร้างงานศิลปะ
เนื่องจากตอนนั้นเป็นยุคก่อนการวางยาสลบ
ความเจ็บปวดของผู้ป่วย
จึงพบเห็นได้ในสาธารณชนบ่อยพอๆกับ
การได้เห็นการผ่าตัด
หนึ่งในบุคคลที่มีชื่อเสียงมากในด้านนี้คือ เฟรอ ช๊าค
กำลังนำเสนอการผ่าตัดนิ่ว
ซึ่งเป็นการผ่าตัดเพื่อเอานิ่วออกจากกระเพาะปัสสาวะ
เป็นการผ่าตัดที่มีการรุกล้ำเข้าสู่ร่างกายมากที่สุดเท่าที่พวกเขาเคยทำในสมัยนั้น
และต้องทำให้เสร็จภายในสองนาที
คุณต้องเร็วพอ
และจะต้องเร็วมากๆ
คุณได้เห็นเขาทำการผ่าตัดนิ่ว
และเขาได้รับชื่อเสียงจากการทำการผ่าตัดกลางสาธารณชนเช่นนี้มามากกว่า 4,000 ครั้ง
ทั่วยุโรป
ซึ่งเป็นจำนวนที่น่าประหลาดใจอย่างมาก
ถ้าคุณนึกถึงว่าการผ่าตัดน่าจะเป็นทางเลือกสุดท้าย
ฉันหมายถึงว่า ใครกันจะอยากพาตัวเองเข้ามาเจอสิ่งนี้
จนกระทั่งการวางยาสลบ การทำให้หมดความรู้สึก
ด้วยการแสดงตัวอย่างของเครื่องช่วยหายใจ มอร์ตัน อีเธอร์
ที่โรงพยาบาลแมสซาชูเซทส์ เจเนอรัล ในปี 1847
ยุคใหม่ที่เปลี่ยนโฉมหน้าของการผ่าตัดก็เริ่มขึ้น
การวางยาสลบทำให้หมอผ่าตัดมีอิสระในการผ่าตัด
การวางยาสลบให้อิสระในการทดลอง
เพื่อจะเริ่มเจาะลึกลงไปในร่างกายให้ลึกกว่าเดิม
นี่คือการปฏิวัติวงการผ่าตัดอย่างแท้จริง
แต่ก็ยังมีปัญหาใหญ่เกี่ยวกับเรื่องนี้อยู่
หลังการผ่าตัดที่อดทนและยาวนาน
กับความพยายามที่จะรักษาสิ่งที่พวกเขาไม่เคยสัมผัสได้มาก่อน
คนไข้เหล่านั้นก็เสียชีวิต
พวกเขาเสียชีวิตเนื่องจากการติดเชื้อจำนวนมาก
หมอผ่าตัดไม่ได้เจ็บตัวแต่อย่างใด
แต่สิ่งนี้สามารถฆ่าคุณได้เร็วทีเดียว
และการติดเชื้อก็ยังคงเป็นปัญหาหลักสำหรับคนไข้ผ่าตัดมาเรื่อยๆ
จนกระทั่งถึงการปฏิวัติครั้งใหญ่ในวงการผ่าตัดครั้งถัดมา
นั่นคือเทคนิคการฆ่าเชื้อ
โจเซฟ ลิสเตอร์ คือบุคคลสำคัญในการนำการป้องกันเชื้อ
และการปลอดเชื้อ
มาสู่กลุ่มหมอผ่าตัดที่ยังกังขาในเรื่องนี้
และท้ายที่สุดพวกเขาก็ยอมรับสิ่งเหล่านี้
พี่น้องตระกูลมาโยเดินทางมาพบลิสเตอร์ที่ยุโรป
และเดินทางกลับมายังคลินิกของพวกเขาในสหรัฐและกล่าวว่า
พวกเขาได้เรียนรู้ว่าการล้างมือเป็นขั้นตอนที่สำคัญมาก
ก่อนทำการผ่าตัด
สำคัญพอๆกับการล้างมือหลังจากผ่าตัดเสร็จ
บางอย่างก็ดูเป็นเรื่องง่ายๆ
แต่ก็ช่วยให้อัตราการเสียชีวิตเนื่องจากการผ่าตัดลดลงอย่างมาก
การผ่าตัดต่างๆเริ่มมีประสิทธิภาพแล้วในเวลานี้
ด้วยการที่ผู้ป่วยไม่รู้สึกถึงความเจ็บปวด
และการทำให้บริเวณผ่าตัดปลอดเชื้อ
ความเสี่ยงต่างๆก็ถูกกำจัดไป ไม่มีขีดจำกัดใดๆอีกต่อไป
ตอนนี้คุณสามารถทำการผ่าตัดที่ส่วนไหนก็ได้
ที่ลำไส้ ที่ตับ
ที่หัวใจ ที่สมอง
การปลูกถ่ายอวัยวะ คุณสามารถนำอวัยวะออกจากคนคนหนึ่ง
คุณสามารถนำไปใส่ให้กับอีกคนหนึ่ง และอวัยวะนั้นก็ทำงานได้
ความน่านับถือไม่ใช่ปัญหาของหมอผ่าตัดอีกต่อไป
พวกเขากลายเป็นพระเจ้า
ยุคของ "ศัลยแพทย์ผู้ยิ่งใหญ่ รอยผ่าตัดที่ยิ่งใหญ่"ได้มาถึง
แต่ก็ยังมีข้อแลกเปลี่ยนตามมา
เพราะพวกเขาทำการช่วยชีวิต
แต่ไม่ได้หมายรวมถึงคุณภาพชีวิต
เพราะคนปกติที่สุขภาพดีไม่จำเป็นต้องเข้ารับการผ่าตัด
และคนที่สุขภาพไม่ดี ก็ต้องอดทนกับการใช้เวลาเพื่อฟื้นตัวจากแผลผ่าเปิดลักษณะนั้น
จึงมีคำถามว่า
แล้วเราจะสามารถทำการผ่าตัดแบบเดียวกันนี้
แต่ทำผ่านรู้เล็กๆได้หรือไม่"
การผ่าตัดผ่านกล้อง คือกระบวนการผ่าตัดในแบบที่เราพูดถึง
การผ่าตัดด้วยอุปกรณ์ขนาดยาว ผ่านรูปผ่าเปิดขนาดเล็ก
สิ่งนี้ได้เปลี่ยนขอบเขตของการผ่าตัดอย่างมาก
อุปกรณ์บางอย่างที่เราใช้ เป็นสิ่งที่มีมาอยู่แล้วหลายร้อยปี
แต่เราใช้เป็นอุปกรณ์เพื่อการตรวจวินิจฉัยเพียงอย่างเดียว
จนกระทั่งปี 1980
เมื่อถึงยุคการเปลี่ยนแปลงเทคโนโลยีของกล้องและอุปกรณ์กล้อง
ทำให้เราสามารถนำมาใช้งานในการผ่าตัดจริงได้
ที่คุณเห็นอยู่นี้ คือภาพแรกของการผ่าตัด
ระหว่างนี้เรากำลังสอดท่อลงไป นี่คือการเดินทางเข้าไปในร่างกาย
สิ่งนี้จะดูต่างจากที่คุณคาดว่าจะได้เห็นจากการผ่าตัด
เราใส่อุปกรณ์เข้าไป
จากรูผ่าเปิดสองรูข้างๆ
และจากนั้นคุณก็สามารถจัดการกับเนื้อเยื่อ
ภายในช่วง 10 ปีนับตั้งแต่การผ่าตัดถุงน้ำดีครั้งแรก
ด้วยการผ่าตัดแบบกล้องส่อง
การผ่าตัดถุงน้ำดีส่วนมาก
ก็จะใช้เทคนิคการผ่าตัดด้วยกล้องเป็นหลัก
เป็นการปฏิวัติครั้งยิ่งใหญ่อย่างแท้จริง
แต่การปฏิวัติครั้งนี้ก็มีข้อเสีย
เทคนิคเหล่านี้เรียนรู้ได้ยาก
มากกว่าที่คนทั่วไปคาดคิด
การไต่ระดับการเรียนรู้ใช้เวลานานมาก
และระหว่างกราฟการเรียนรู้ดำเนินไป ความซับซ้อนก็จะยิ่งเพิ่มสูงขึ้นเรื่อยๆ
หมอผ่าตัดจะต้องละทิ้งการมองเห็นแบบสามมิติ
ต้องละทิ้งการใช้ข้อมือ
และต้องละทิ้งสัญชาตญานสัมผัสการเคลื่อนไหวของอุปกรณ์
หมอผ่าตัดจะต้องมีประสบการณ์ด้านการส่งกล้องมามากกว่า 3,000 ชั่วโมง
นี่คือการใช้เข็มเย็บที่ค่อนข้างทุลักทุเล
แต่การเย็บแบบนี้ยาก
และสาเหตุหนึ่งที่ทำให้การผ่าแบบนี้เป็นเรื่องยากมาก
ก็เพราะลักษณะสรีระการทำงานกับอุปกรณ์ภายนอกไม่เหมาะสม
คุณต้องทำงานกับอุปกรณ์ยาวๆ และต้องทำนอกศูนย์กลางของตัวคุณด้วย
และอุปกรณ์เหล่านี้ก็ทำงานกลับด้าน
ดังนั้นสิ่งที่คุณต้องทำ เพื่อส่งความสามารถของมือคุณ
ไปยังปลายอีกด้านหนึ่งของรูผ่าเปิดเล็กๆนั้น
คือคุณจะต้องใส่ข้อมือให้กับอุปกรณ์นั้น
และนี่เอง ที่ฉันจะพูดเกี่ยวกับหุ่นยนต์
หุ่นยนต์ ดาวินชี่
ใส่ข้อมือนั้นไว้ที่ปลายอีกด้านหนึ่งของรูผ่าเปิด
และที่คุณกำลังเห็นอยู่นี้คือการทำงานของข้อมือนั้น
และตอนนี้ ส่วนที่ต่างจากการผ่าตัดแบบส่องกล้อง
คือคุณสามารถใส่เข็มเข้าไปในอุปกรณ์ได้อย่างแม่นยำ
และคุณสามารถส่งมันผ่านลงไป
ตามแนวทางเดินได้
และเหตุผลที่ทำให้การทำงานนี้ง่ายขึ้นอย่างมาก
เพราะว่า ถ้าคุุณดูที่ด้านล่างของจอ
มือกำลังเคลื่อนไหว
และเครื่องมือก็เคลื่อนไหวตามการเคลื่อนไหวของมือทุกประการ
ตอนนี้สิ่งที่อยู่ระหว่างอุปกรณ์เหล่านั้น กับมือเหล่านั้น
ก็คือ หุ่นยนต์ขนาดใหญ่และซับซ้อน
หมอผ่าตัดนั่งอยู่ที่แผงควบคุม
และควบคุมหุ่นยนต์ด้วยอุปกรณ์ควบคุมนี้
หุ่นยนต์ก็จะเคลื่อนอุปกรณ์
ให้พลังงานแก่อุปกรณ์เพื่อเข้าไปในร่างกาย
คุณมีกล้องแบบสามมิติ ทำให้คุณได้ภาพในมุมแบบสามมิติ
ตั้งแต่หุ่นยนต์นี้เปิดตัวเมื่อปี 1999
ก็มีหุ่นยนต์พวกนี้ออกมาอีกหลายตัว
และถูกนำมาใช้ในการผ่าตัดเช่น การผ่าตัดต่อมลูกหมาก
ซึ่งต่อมลูกหมากจะอยู่ด้านในโพรงกระดูกเชิงกราน
และต้องอาศัยการผ่าเปิดที่ปราณีต
และฝีมือที่ละเอียดอ่อน
เพื่อให้ผลการผ่าตัดออกมาน่าพอใจ
และคุณยังสามารถจะเย็บต่อเบี่้ยงเส้นเลือดไปยังหัวใจที่กำลังเต้น
โดยไม่ต้องหักกระดูกบริเวณหน้าอก
ทั้งหมดนี้สามารถทำได้ผ่านซี่กระดูกซื่โครง
คุณสามารถเข้าไปถึงตัวหัวใจ
และซ่อมแซมลิ้นหัวใจได้จากด้านใน
ตอนนี้คุณมีเทคโนโลยีพวกนี้แล้ว -- ขอบคุณค่ะ--
(เสียงปรบมือ)
คุณอาจจะคิดว่า "โอ้โห มันเยี่ยมมาก
แล้วทำไมถึงไม่ทำแบบนี้กับการผ่าตัดทุกชนิดเสียล่ะ"
เรื่องนี้มีเหตุผล เป็นเหตุผลที่ฟังขึ้น
และหนึ่งในเหตุผลนั้นคือราคา
ดิฉันได้พูดถึงเรื่องหุ่นยนต์ขนาดใหญ่และมีความซับซ้อน
และสิ่งที่สะกิดใจที่สุดคือ หุ่นยนต์พวกนี้ตัวหนึ่ง
มีค่าใช้จ่ายมากพอๆกับหมอผ่าตัดมือทอง
หุ่นอาจมีประโยชน์มากกว่าหมอผ่าตัดฝีมือดี
แต่นี่ก็ถือเป็นการลงทุนครั้งใหญ่ของชุมชน
แต่เมื่อคุณได้หุ่นยนต์มาแล้ว ค่าใช้จ่ายของกระบวนการผ่าตัดก็จะลดลง
แต่ก็ยังมีอุปสรรคอย่างอื่นอีก
การผ่าตัดบางอย่างเช่นการผ่าตัดต่อมลูกหมาก
ต่อมลูกหมากมีขนาดเล็ก และเป็นแค่จุดๆหนึ่ง
คุณสามารถจะตั้งค่าหุ่นยนต์ของคุณให้แม่นยำมากๆได้
เพื่อจะทำงานบนตำแหน่งจุดเล็กๆนั้น
หุ่นยนต์จึงเหมาะสมกับงานประเภทนี้
และในความเป็นจริงแล้วถ้าคุณ หรือคนที่คุณรู้จัก
เคยผ่าตัดเอาต่อมลูกหมากออกในช่วงสองสามปีที่ผ่านมา
ก็มีโอกาสที่พวกคุณจะผ่านการผ่าตัดด้วยระบบนี้
แต่ถ้าคุณต้องการจะเข้าถึงตำแหน่งมากกว่าหนึ่งแห่ง
คุณจะต้องย้ายตัวหุ่นยนต์
และต้องใส่อุปกรณ์ผ่าเข้าไปตรงนั้นใหม่อีกครั้ง
และตั้งค่าหุ่นยนต์ใหม่อีกครั้ง
และคุณก็ต้องการพอร์ตเพิ่มมากขึ้น มากขึ้น
และปัญหาก็คือต้องใช้เวลามากขึ้น และทุลักทุเล
ด้วยเหตุผลนี้เองทำให้การผ่าตัดหลายๆอย่าง
ไม่สามารถผ่าด้วยดาวินชี่ได้
เราจึงเกิดคำถามต่อว่า "แล้วเราจะแก้ไขเรื่องนี้ได้อย่างไร"
ถ้าหากเราสามารถจะเปลี่ยนได้โดยไม่ต้องเริ่มต้นตั้งค่าใหม่
ทุกๆครั้งที่เราอยากจะย้ายไปทำงานที่ตำแหน่งอื่น
ถ้าหากเราสามารถจะเอาอุปกรณ์ทั้งหมด
ใส่ไปพร้อมกันในที่เดียวกัน
ถ้าทำได้เช่นนั้นจะสามารถเปลี่ยนศักยภาพของหมอผ่าตัดได้ขนาดไหน
และมันจะเปลี่ยนประสบการณ์ที่ผู้ป่วยจะได้รับไปได้ขนาดไหน
เพื่อจะทำแบบนั้น
เราต้องสามารถนำกล้อง
และอุปกรณ์ต่างๆใส่เข้าไปพร้อมกันในท่อขนาดเล็ก
เหมือนท่อที่คุณเห็นในวิดีโอการผ่าตัดแบบส่องกล้อง
หรือ ใส่ในท่อลักษณะแบบนี้
และสิ่งที่กำลังจะเกิดขึ้นมาจากท่อนั้น
คือผลงานชั้นเยี่ยมของเทคโนโลยีใหม่
หุ่นยนต์ตัวใหม่นี้จะสามารถไปถึงได้ทุกแห่ง
พร้อมรึยังคะ? หุ่นยนต์นั้นมาแล้ว
นี่คือกล้อง และอุปกรณ์ 3 ชิ้น
และจากที่คุณได้เห็นอุปกรณ์เหล่านี้
จะเห็นว่าถ้าต้องการให้อุปกรณ์สามารถทำงานได้
อุปกรณ์จะอยู่ติดๆกันแบบนี้ไม่ได้
จะต้องสามารถขยับออกจากแกนกลางได้
และสามารถทำงานกลับด้านเข้าหาแกนกลางตัวได้
เป็นอุปกรณ์ที่จิ๋วแต่แจ๋ว
สิ่งที่อุปกรณ์สามารถทำได้
คือช่วยส่งแรงดึงที่คุณต้องการ
และออกแรงต้านแรงดึง
เพื่อให้คุณสามารถผ่าแยก ให้คุณสามารถเย็บ
เพื่อให้คุณสามารถทำทุกอย่างได้ตามต้องการ
ทุกๆอย่างในงานศัลกรรม
แต่ทั้งหมดนี้ทำได้ผ่านรูผ่าเปิดเพียงรูเดียว
มันอาจจะไม่ใช่เรื่องง่ายๆ
แต่ก็คุ้มค่ากับอิสระที่เราได้รับ
อย่างไรก็ตาม ในระหว่างที่เราวุ่นอยู่กับมัน
สำหรับตัวคนไข้แล้ว
สิ่งนี้มีความชัดเจน คนไข้จะได้เห็นทุกอย่างที่เกิดขึ้น
เป็นเรื่องน่าตื่นเต้นมากเมื่อมาลองคิดว่าเราจะเดินต่อไปทางไหนต่อ
เราต้องเขียนบทให้กับวิวัฒนาการครั้งใหม่ของวงการผ่าตัด
เมื่อเรามีศักยภาพพร้อมแล้ว และถึงเวลาต้องย้ายไปสู่ที่แห่งใหม่
เราต้องตัดสินใจว่าแนวทางของการผ่าตัดแนวใหม่ของเราจะเดินไปในทิศทางใด
และฉันคิดว่าการเดินต่อไปบนเส้นทาง
ในยุคการปฏิวัติเช่นนีี้
สิ่งที่ต้องทำไม่ใช่เพียงแค่ยื่นมือเข้าไป
แต่เราต้องมองเห็นเส้นทางนั้นด้วย
เราต้องมองให้ลึกไปถึงภายในพื้นผิวที่ซ่อนอยู่
เราต้องสามารถชี้นำทางไปยังสิ่งที่เรากำลังจะผ่า
ให้ดีขึ้นเรื่อยๆ
นี่คือการผ่าตัดมะเร็ง
ปัญหาหนึ่งในการผ่านี้
คือแม้แต่หมอผ่าตัดที่ผ่านเคสแบบนี้มามาก
แต่คุณไม่สามารถจะมองเห็นมะเร็งได้
โดยเฉพาะถ้ามันไปแอบซ่อนอยู่ใต้ผิว
และส่ิงที่เรากำลังจะเริ่มทำนี้
คือเราจะเริ่มฉีดสารบ่งชี้ที่ถูกออกแบบมาเป็นพิเศษ
เข้าไปในกระแสเลือด และสารนี้จะมุ่งไปยังตำแหน่งของมะเร็ง
สารนี้จะวิ่งไปและเกาะกับมะเร็ง
แล้วสารนี้จะเรืองแสงขึ้นมา
และเมื่อเราใช้กล้องชนิดพิเศษ
และเราก็จะมองเห็นมะเร็งนั้น
ตอนนี้เราก็รู้แล้วว่าจะต้องผ่าตรงไหนออก
แม้มันจะหลบอยู่ใต้ผิวก็ตาม
เราสามารถนำสารบ่งชี้นี้ ฉีดเข้าไปในตำแหน่งของเนื้อร้าย
แล้วติดตามดูว่าสารไหลออกจากเนื้อร้ายนั้นไปทางใด
เราก็จะเห็นได้ว่ามะเร็งนี้จะแพร่กระจายไปที่ไหนเป็นที่แรก
เราสามารถฉีดสารย้อมสีนี้เข้าไปในเส้นเลือด
เพื่อให้เห็น ในระหว่างเรากำลังเย็บต่อเส้นเลือดใหม่
และบายพาสเส้นเลือดหัวใจที่อุดตัน
เราจะมองเห็นได้ว่าเราเย็บเส้นเลือดได้ติดกันแล้วจริงๆหรือยัง
ก่อนที่เราจะนำคนไข้ให้ฟื้นกลับมาอีกครั้ง
นี่เป็นสิ่งที่เราไม่เคยทำได้มาก่อน
โดยไม่ต้องพึ่งพาการใช้กัมมันตรังสี
เราสามารถทำให้เนื้อร้ายสว่างขึ้นมา
เช่นเนื้อร้ายที่ไตก้อนนี้
ตอนนี้คุณสามารถมองเห็นขอบเขต
ระหว่างเนื้อร้ายที่ไต กับส่วนของไตที่คุณต้องการเก็บไว้
หรือเนื้อร้ายที่ตับ และส่วนของตับที่คุณต้องการเก็บไว้
และเราก็ไม่ต้องตีกรอบตัวเอง
อยู่กับภาพที่มองเห็นได้นี้
เรามีอุปกรณ์จุลทรรศน์ที่คล่องตัว
ที่สามารถใส่เข้าไปในร่างกายคน
พาเราเข้าไปดูถึงตัวเซลล์โดยตรง
ตอนนี้ดิฉันกำลังดูเส้นประสาท ที่คุณเห็นอยู่คือเส้นประสาท ที่ด้านล่างของจอ
โพรบกล้องจุลทรรศน์นี้ควบคุมด้วยแขนหุ่นยนต์ ในด้านบนของจอ
ในเวลานี้อุปกรณ์ทั้งหมดยังเป็นตัวต้นแบบ
แต่ถ้าคุณเป็นคนไข้ผ่าตัด คุณจะมีความกังวลเกี่ยวกับเส้นประสาท
เพราะระบบนี้ทำให้คุณสามารถควบคุมตัวเองได้
ควบคุมกระเพาะปัสสาวะ และระบบการสืบพันธุ์หลังการผ่าตัด
สิ่งเหล่านี้เป็นเรื่องสำคัญสำหรับคนไข้
ดังนั้นการผสมผสานเทคโนโลยีเหล่านี้เข้าด้วยกัน
ทำให้เราเข้าถึงได้ทุกที มองเห็นได้ทุกสิ่ง
และเราสามารถรักษาโรคนั้นได้
และเราสามารถทำให้คนไข้ฟื้นตัวและไม่มีความเสียหาย
และร่างการยังทำงานได้หลังการผ่าตัด
ตอนนี้ฉันพูดถึงคนไข้
เหมือนว่าคนไข้คนนั้นเป็นใครสักคนที่สร้างขึ้นมาลอยๆ
อยู่นอกห้องแห่งนี้
และมันก็อาจจะไม่ใช่ความจริง
พวกคุณหลายๆคน หรืออาจจะทุกๆคนในที่นี้
อาจจะได้ผ่าน หรือบางคนอาจจะผ่านมาแล้ว กับการตรวจหาโรคมะเร็ง
หรือโรคหัวใจ หรือความผิดปกติของอวัยวะบางอย่าง
สิ่งเหล่านี้จะทำให้คุณต้องได้นัดพบกับหมอผ่าตัด
และเมื่อคุณไปถึงจุดนั้น
โรคร้ายเหล่านี้ไม่สนใจหรอกว่า
คุณจะเคยเขียนหนังสือมากี่เล่ม
คุณก่อตั้งบริษัทมากี่แห่ง
หรือคุณอาจจะกำลังได้รางวัลโนเบล
คุณวางแผนจะใช้เวลากับลูกๆของคุณอีกนานแค่ไหน
โรคร้ายเหล่านี้ก็ยังคงมาถึงตัวคุณ
โอกาสใหม่ที่ฉันนำมาเสนอให้คุณนี้ เกี่ยวกับการผ่าตัดที่ง่ายขึ้น
ทำให้การตัดสินใจจะไปตรวจหาโรคดูน่ากลัวน้อยลงหรือไม่
ฉันคิดว่า ฉันไม่อยากให้เป็นแบบนั้น
เพราะการที่คุณต้องมาเผชิญหน้ากับภาวะแห่งความตายของตัวเอง
ทำให้เกิดการทบทวนความสำคัญ
และการจัดแจงเป้าหมายชีวิตใหม่
ฉันไม่ต้องการจะทำให้ชีวิตของคุณเป็นเช่นนั้น
สิ่งที่ฉันต้องการ
คืออยากให้คุณครบสมบูรณ์ ไม่มีความเสียหาย
และร่างกายสามารถทำงานได้ เพียงพอที่คุณจะออกไปปกป้องโลก
หลักจากที่คุณได้ตัดสินใจแล้วว่าคุณต้องการจะทำเช่นนั้น
และนี่คือวิสัยทัศน์ของฉันต่ออนาคตของคุณ
ขอบคุณ
(เสียงปรบมือ)